真無線藍牙耳機愈出愈多款，不過有好多牌子就真係聽都未聽過，巴頓覺得要揀都係揀番大廠出品比較有保證，好似今次介紹嘅呢款 Motorola Verve Ones+ 真無線藍牙耳機，雖然已經出咗一段時間，但整體口碑都幾好，而且有 IP57 防水認證，以及 HZO 納米防水塗層技術，更設有防丟失耳機追蹤功能，最初推出時賣成一千四百幾，後來減咗價，行貨都要賣八百幾九百蚊，深水埗福仁商場 Able Grain 賣緊水貨 $499 ，都算幾抵玩。